POGUM - POdjetnost, Gradnik zaUpanja Mladih

Projekt POGUM je namenjen krepitvi kompetence podjetnosti in spodbujanja prožnega prehajanja med izobraževanjem in okoljem v osnovnih šolah.

Projekt razvija kompetence podjetnosti na različnih področjih - karierna in poklicna orientacija, ekonomija samooskrbe, šole so središče skupnosti, nove tehnologije in trajnostni razvoj, prostori – kako jih predrugačiti, kultura spodbujanja, različnosti, sobivanja, gibanje in zdravje.

Na naši šoli, OŠ Ob Rinži, se izvaja sklop prostori – kako jih predrugačiti. Učenci bodo izdelali klopi, koše za smeti ter opozorilne table. Z delom se je začelo v šolskem letu 2019/20 ter se bo končalo v šolskem letu 2021/22.

V sklopu projekta se bo na šoli spodbujal način razmišljanja in razumevanja podjetnosti kot ustvarjalnost, inovativnost in proaktivnost posameznika in skupin. To bomo dosegli tako, da bodo učenci naše šole samostojno izdelali stvari, ki so si jih zaželeli imeti v šoli ter njeni bližnji okolici.